|  |  |  |  |  |  |
| --- | --- | --- | --- | --- | --- |
| |  |  |  | | --- | --- | --- | | **OBČINA**  **LOŠKI POTOK**  **Hrib 17**  **1318 Loški Potok**  **Tel.: 8350-100**  **Fax.: 8350-102** |  |  | |  | **ESA: 14** |

**GRADIVO ZA 3. REDNO SEJO OBČINSKEGA SVETA, 19. 03. 2015**

**SPREJEM SKLEPOV V ZVEZI Z GRADNJO VODOVODA**

V smislu celovite ureditve oskrbe s pitno vodo na območju občine Loški Potok je za dograditev in širitev vodovodnega sistema v občini Loški Potok potrebnih kar nekaj faznih izgradenj objektov, med katerimi se bodo nekateri gradili v sklopu rekonstrukcije vodovoda sočasno z izgradnjo kanalizacijskega sistema in MKČN za nekatere pa bo potrebna priprava projektne dokumentacije in pridobitev gradbenega dovoljenja.

Potrebne bodo naslednje faze izgradnje:

* Vključitev vrtine MV-1 v obstoječ vodovodni sistem.
* Izgradnja vodovodne povezave proti Beli Vodi – odsek od predvidene lokacije črpališča do hidropostaje.
* Izgradnja vodovoda od hidropostaje do naselja Bela Voda.
* Izgradnja naprave za pripravo vode iz zajetij Močila (obstoječe zajetje).
* Povezava vodovodnih sistemov Stari Kot – Novi Kot.

Za realizacijo oziroma prioritetno reševanje fazne gradnje vodovoda predlagam, da občinski svet sprejme naslednje

**S K L E P E:**

1. **Naroči se izdelavo projekta za vključitev vrtine MV – 1 v obstoječ vodovod in projekta izdelave vodohrana.**

* **Sredstva se predvidijo v proračunu 2015.**
* **V skladu z ZJN se izbere izvajalca izdelave projekta.**

1. **Pripravi se popise del za rekonstrukcijo vodovoda v območjih naselij Travnik, Srednja vas – Loški Potok, Hrib – Loški Potok in Retje,kjer bo potekala rekonstrukcija v času, dinamiki in obsegu kot izgradnja kanalizacijskega sistema in MKČN Travnik.**

Direktor občinske uprave:

Viljem Vesel, univ. dipl. ing.